आज की पाँच बड़ी ख़बरें: दिल्ली में तीन बच्चियों की भूख से मौत हुई थी या हत्या?\nये शक़ इस मामले की प्रारंभिक मजिस्ट्रेट जाँच रिपोर्ट सामने आने के बाद खड़ा हुआ है और इस रिपोर्ट ने पूरे मामले को एक नया मोड़ दे दिया है.

स्थानीय मीडिया की रिपोर्ट्स के अनुसार, जाँच रिपोर्ट में कहा गया है कि बच्चियों के पिता ने उन्हें कुछ 'अज्ञात दवाई' दी थी.

रिपोर्ट में ये भी कहा गया है कि पिता का आचरण संदेह पैदा करता है और इस संबंध में और गहराई से जाँच करने की ज़रूरत है.

तीनों बहनें मंगलवार को मृत मिली थीं और उस समय से उनके पिता गायब हैं. रिपोर्ट में लिखा गया है कि लड़कियां दस्त और उल्टी से पीड़ित थीं.

ये रिपोर्ट सरकार को सौंप दी गयी है. इसमें ये भी कहा गया है कि सबसे बड़ी बहन के बैंक खाते में 1805 रुपए थे.

मोदी सरकार को अल्टीमेटम

केंद्र सरकार के एक और सहयोगी दल, लोक जनशक्ति पार्टी (एलजेपी) ने मोदी सरकार के फ़ैसले के ख़िलाफ़ आवाज़ उठाई है.

एलजेपी ने सुप्रीम कोर्ट के पूर्व न्यायाधीश ए के गोयल को एनजीटी का अध्यक्ष बनाये जाने पर सवाल उठाए हैं.

एलजेपी अध्यक्ष रामविलास पासवान के बेटे और सांसद चिराग पासवान ने सरकार को चेतावनी देते हुए कहा है कि अगर 9 अगस्त से पहले हमारी बातें नहीं सुनी गईं तो दलित सेना भी दलितों के मुद्दों को लेकर सड़क पर उतर जाएगी.

उन्होंने कहा कि दलितों के सब्र का बाँध टूट रहा है.

तेलुगू देशम पार्टी यानी टीडीपी पहले ही आंध्र प्रदेश को विशेष राज्य के दर्जे की माँग को लेकर सरकार से अलग हो चुकी है.

इसके अलावा शिवसेना के सुर भी कई बार मोदी सरकार के विरोध में सुनाई देते रहे हैं. हाल ही में उसने अविश्वास प्रस्ताव पर सरकार का साथ भी छोड़ दिया था.

पासवान ने कहा कि 9 अगस्त से पहले सरकार एससी-एसटी कानून को लेकर अध्यादेश लाये या संसद के इसी सत्र में एससी-एसटी बिल पर संशोधन लाए.

पासवान ने आरोप लगाया कि सुप्रीम कोर्ट के न्यायाधीश ए के गोयल दलित विरोधी हैं. जस्टिस ए के गोयल ने ही एससी-एसटी कानून पर फैसला दिया था.

पासवान ने कहा कि सरकार ने रिटायर्ड होने के बाद नेशनल ग्रीन ट्रिब्यूनल का चेयरमैन बनाकर उन्हें पुरस्कृत किया है. हमारी माँग है कि गोयल को तुरंत हटाया जाए.

पासवान ने कहा कि मुझे उम्मीद है सरकार इस पर जल्दी ही कोई फ़ैसला लेगी.

सरकार ने एससी-एसटी एक्ट को लेकर जो मंत्रियों का समूह बनाया है उसमें रामविलास पासवान भी हैं. रामविलास पासवान ने भी कहा है कि एससी-एसटी अध्यादेश लाया जाना...\n\ntl;डॉ:
पूर्वी दिल्ली के मंडावली इलाक़े में हुई तीन बच्चियों की मौत पर अब ये सवाल उठ रहा है कि क्या भूख से उनकी मौत हुई या उनकी हत्या की गई थी?